Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: a 220/2000. (XII. 19.) Korm. rendelethez]
Paragraph Index: 1792

(7) A tőzsdei ügyletekből adódó, befektetési szolgáltatókkal szembeni tőzsdeforgalmi számla kötelezettségként kell kimutatni a befektetési szolgáltatók által — az árutőzsdei, illetve az értékpapír-tőzsdei ügyletek teljesítése érdekében — a részükre megnyitott tőzsdeforgalmi számlára az elszámolóházhoz átutalt pénzösszeget. A könyvviteli nyilvántartások keretében biztosítani kell, hogy a tőzsdeforgalmi számlán lévő tartozás befektetési szolgáltatónként, azon belül jogcímenként, árutőzsdei, illetve értékpapírtőzsdei ügylettípusonként (alapbiztosíték, pénzügyi fedezet, kiegészítő pénzügyi fedezet, árkülönbözet stb.), továbbá a határidős ügyletekhez kapcsolódóan, a befektetési szolgáltató saját és ügyfeleket megillető pénzeszközei bontásban megállapíthatók legyenek.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes